《元兴寺》
清代·柯廷第

环溪列障化城中，曲水樽前布暖风。花鸟一帘应有分，云山四合若为通。

径延修竹交加翠，波捲残霞潋滟红。比似吾庐更高枕，朅来雄剑说空空。

作者简介：柯廷第，字声侯，凤山县人。清乾隆二十七年（1762）例贡。曾捐置田地四甲，充入南胡书院，年纳膏火银（后归入崇文书院）。任《重修凤山县志》校对。诗作多记凤山地区风物。　　现存诗作俱见王瑛曾《重修凤山县志》，共三首。